Defuncto autem venerabili Arduino Episcopo, Raynardus adeptus est Kathedram. Obeunte itidem Oddone Abbate, successit in locum ejus Wido, ex Monasterio Areomarensi Monachus. Hic paucis annis in regimine peractis repedavit ad suum Monasterium, dimissa hujus loci gubernatione; cui successit ad regimen animarum Gausbertus, in monasterio sancti Benigni Divionensis Prioris gerens officium.